ต่อมา เวลา 13.00 น. ตัวแทนองค์กรเอกชนซึ่งเป็นที่ปรึกษากลุ่มอนุรักษ์กาญจน์ นายสุลักษณ์ ศิวรักษ์ นายพิภพ ธงไชยนางรตยา จันทรเทียร และ ดร.สุรพล สุดารา ได้เดินทางมาให้กำลังใจกลุ่มผู้คัดค้าน โดยได้เข้าพูดคุยกับนางภินันท์ และน.ส.โซไรดา จากนั้นได้เข้าไปที่กรงช้างซึ่งอยู่หลังรถบรรทุก ก่อนจะใช้ไม้เท้าตีใส่ตัวถังรถอย่างแรง พร้อมกล่าวกับเจ้าหน้าที่รพ.ปศุสัตว์ฯ ว่า ขอให้ปล่อยช้างออกจากกรงโดยเร็วที่สุดผู้สื่อข่าวรายงานเพิ่มเติมว่า ต่อมานายสุลักษณ์ และคณะ จึงได้ติดต่อขอเข้าหารือกับเจ้าหน้าที่โครงการแลกเปลี่ยนช้างไทย-ออสเตรเลียโดยได้หารือกับนายชวลิต นาคทอง รักษาการ ผอ. รพ.ปศุสัตว์ฯ แต่จนถึงเวลา 15.00 น. ก็ยังข้อสรุปไม่ได้ ทำให้นายชวลิต ต้องติดต่อไปที่อธิการบดี ม.มหิดล วิทยาเขตกาญจนบุรี ให้พูดคุยกับนายสุลักษณ์ได้พูดโทรศัพท์ว่า เมื่อตนมาที่นี่แล้ว ประชาชนจะมาเพิ่มมากขึ้นเรื่อยๆ และประชาชนคงไม่ยอมให้นำช้างไปอย่างเด็ดขาด คนจาก จ.กาญจนบุรี ราชบุรี และเพชรบุรี กำลังเดินทางมา ถ้าหากยังจะนำช้างไปออสเตรเลีย"เจ้าหน้าที่เขาบอกว่า ต้องมีคนสั่งเขา จึงจะนำช้างลงมาได้ คุณสั่งเขาได้หรือไม่ อย่างน้อยในช่วงเจรจา เพราะช้างยืนในกรงขังบนรถมานานกว่า 24 ชั่วโมงแล้ว" นายสุลักษณ์กล่าว
ใครคือที่ปรึกษากลุ่มอนุรักษ์กาญจน์ซึ่งเป็นที่ปรึกษากลุ่มอนุรักษ์กาญจน์ 
นายสุลักษณ์ ศิวรักษ์